OpenLLM-France/wikimedia huggingface dataset:
# James Cronin

James Watson Cronin (Chicago, Illinois, 1931ko irailaren 29a -Saint Paul, Minnesota, 2016ko abuztuaren 25a) estatubatuar fisikaria izan zen. Chicagoko unibertsitateko irakaslea eta ikertzailea, Fisikako Nobel saria jaso zuen 1980. urtean, materiaren disimetriaren inguruan egindako ikerketengatik. Bere lanari esker, CP haustea aurkitu zuten.

## Erreferentziak

* ↑ Lur entziklopedietatik hartua.

## Kanpo estekak

* Datuak: Q193496
* Multimedia: James Cronin / Q193496
# Joaquín Suárez

Joaquín Luis Miguel Suárez de Rondelo y Fernández ( Canelones, Río de la Platako Erregeorderria , 1781eko abuztuaren 18a - Montevideo, 1868ko abenduaren 26a ) Uruguaiko politikaria, independentziaren heroia eta Uruguaiko presidentea izan zen.

## Kanpo estekak

* Datuak: Q280985
* Multimedia: Joaquín Suárez / Q280985
# Joaquín Sorolla

Joaquín Sorolla y Bastida (Valentzia, 1863ko otsailaren 27a - Cercedilla, Madrilgo probintzia, 1923ko abuztuaren 10a), pintorea eta artista grafiko emankorra izan zen, Inpresionismoaren garaikoa. 2.200 margolan baino gehiago dauzka katalogatuta bere izenean.
Hasieran historia eta erlijio gaiak erabili zituen, baina 1894tik aurrera gizarte gaiak landu zituen; bigarren aldikoak izan dira, hain zuzen, osperik handiena eman dioten koadroak. Bere lanen ezaugarri nagusia argia erabiltzeko trebetasuna da, Mediterraneoko atmosferan bereziki. Erakusketa ugari egin zituen eta sari asko irabazi zituen.

## Lan nagusiak

* Oraindik arraina garestia dela diote! (1895)
* La vuelta de la pesca, La bendición de la barca, Pescadores valencianos (1899)
* La playa de Valencia (1899)
* Itsasertzeko pasealdia (1909)

## Bibliografia

* Garín, Felipe eta Tomás, Facundo (2006): Joaquín Sorolla (1863-1923), Madril, Tf. Editores.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Ikus, gainera

* Arte modernoa

## Kanpo estekak

* (Gaztelaniaz) Sorolla Museoa, lan hautatuak eta artista gisa izandako aldiak.]
* (Ingelesez) Art Renewal Kalitate handiko irudien galeria.
* Datuak: Q351746
* Multimedia: Joaquín Sorolla / Q351746
# Joaquín Trincado

    Artikulu hau ekoizleari buruzkoa da; idazlea gaitzat duena beste hau da: «Joaquín Trincado Mateo»
Joaquín Trincado (Bilbo, 1961eko azaroaren 20a) bizkaitar zinema zuzendari eta ekoizle da.
Euskal Herriko Unibertsitatean, Informazio zientzietan lizentziatua. Luis Maríasekin, Enrique Urbizurekin eta Ana Murugarrenekin batera Creativideo ekoiztetxea sortu zuen bideoak, film labur komertzialak eta industrialak burutzeko. Gero Blogmedia sortu zuen bere lanak egiteko.

## Filmografia
### Ekoizlea

| Año | Título | Dirección |
| 2017 | Sasikoen pikondoa | Ana Murugarren |
| 2017 | Zacarias (film laburra) | Violeta Trincado |
| 2014 | Hiru gezur | Ana Murugarren |
| 2012 | La dama guerrera (telefilm) | Ana Murugarren |
| 2011 | El precio de la libertad (minisaila) | Ana Murugarren |
| 2005 | Esta no es la vida privada de Javier Krahe | Ana Murugarren, Joaquín Trincado |
| 1991 | Todo por la pasta | Enrique Urbizu |
| 1988 | Mama (film laburra) | Pablo Berger |
| 1988 | Tu novia está loca | Enrique Urbizu |

### Zuzendaria

| Urtea | Filma | Oharra(k) |
| 2005 | Esta no es la vida privada de Javier Krahe | Dokumentala |
| 1995 | Sálvate si Puedes | Imanol Arias, María Barranco, Fernando Guillén, Pilar Bardem, Ramón Barea eta Antonio Resines aktoreek egina |

## Erreferentziak

* ↑ Euskadiko Filmategia. Trincado , Joaquín. .
* Datuak: Q41323607
# Joaquín Satrustegi

    Artikulu hau politikariari buruzkoa da; beste esanahietarako, ikus «Satrustegi».
Joaquín Satrustegi Fernández (Donostia, 1909ko urriaren 17a - ibidem, 1992ko martxoaren 11) gipuzkoar abokatu eta politikaria izan zen. Gerra Zibilean matxinoen alde egin arren, gero liberal bilakatu zen, beti ere monarkikoa izanik. 1962an Munichen egindako bilera antifrankistan (Municheko elkar hartze makurra mespretxuz deitua) parte hartu zuen. Franco hil ostean, senatari eta diputatu hautatu zuten.

## Erreferentziak

* ↑ «Satrústegui, Aguilar, Villar Arregui y Alonso, senadores por Madrid» El País 1977/06/19.
* Datuak: Q4891842
# Joaquín Trincado Mateo

    Artikulu hau idazleari buruzkoa da; ekoizle gaitzat duena beste hau da: «Joaquín Trincado»
Joaquín Trincado Mateo (Cintruénigo, 1866ko abuztuaren 19a - Buenos Aires, 1935eko abenduaren 6a) nafar idazle espiritista izan zen. 1911n EME de la CU (Escuela Magnético-Espiritual de la Comuna Universal) izeneko erakundea sortu zuen Argentinan. 1932an Santiago del Esteroko probintzian kolonia bat eratu zuen, egun oraindik 25 familia dituena.

## Lanak

* Conócete a ti mismo
* Los extremos se tocan
* Cuestionario espírita
* Discurso del obispo Strossmayer
* Buscando a Dios y Asiento del Dios Amor
* Filosofía austera racional
* Los cinco amores
* Profilaxis de la vida
* Jesús hombre no dios
* La verdadera vida de María de Jericó
* La revolución de México y el crimen de Norteamérica
* Magnetismo en su origen
* Primer rayo de luz
* Filosofía enciclopédica universal
* Alfaquí vademécum
* Tercera etapa
* Código de amor
* Espiritismo estudiado
* Historia verdadera de María de Nazareth
* El Espiritismo en su asiento
* Código de Amor Universal
* Datuak: Q5680005
# Joaquín Sukuntza

Joaquín Mariano Sukuntza (Iruñea, 1946ko otsailaren 15a) nafar-argentinar apaiz eta gotzaina da. Bi urte besterik ez zituela joan zen Argentinara. 2000. urtean Buenos Airesko gotzain laguntzaile izendatu zuten.
* Datuak: Q1690897
* Multimedia: Joaquín Mariano Sucunza / Q1690897
# Joaquín Urio

Joaquín Urio Velázquez (Martutene, 1947ko apirilaren 18a) euskal herritar futbol arbitro ohia da. Futbol Arbitroen Gipuzkoar Batzarraren kidea, hainbat denboraldietan zehar Espainiako futbol ligako lehen mailan izan zen, non 200 partida baino gehiago arbitratu zituen, baita nazioartean ere.

## Erreferentziak

* ↑ HABE: Joaquin Urio Velázquez: "Futbolariek ez dute batere errazten epaileen lana"
* ↑ Zurututza, Javier. (2011-05-10). «Aita, quiero ser árbitro» Diario Vasco.
* Datuak: Q12260451
# José Manuel Romay Beccaría

José Manuel Romay Beccaria (Betanzos, Coruña, Galizia, 1934ko urtarrilaren 18a) galiziar abokatu eta politikaria da.

## Biografia

Santiagoko Unibertsitatean eskuratu zuen Zuzenbideko lizentzia, sari bereziarekin, eta, ondoren, Kiel eta Heildelbergeko unibertsitateetan sakondu zituen ikasketak. 1963tik 1966ra, Osasun Ministerioko idazkari nagusia izan zen, eta, 1974an, Gobernu Lehendakaritzaren idazkariorde izendatu zuten.
1982an, Galiziako lehenengo autonomia-gobernuko lehendakariorde egin zuten. Urte hartako hauteskunde orokorretan, Alianza Popular (AP) alderdiko diputatu hautatu zuten, eta kargu horretan berretsi zuten 1986an eta 1989an. 1989an, bestalde, bere alderdiko lehendakari probintzial (1994an berretsi zuten) eta zuzendaritza-batzorde nazionaleko kide hautatu zuten. Coruñako zinegotzi, Probintzia Diputazioko lehendakari eta APko lehendakariorde nazional izatera iritsi zen 1987an. 1990ean, Galiziako Xuntako conselleiro edo sailburu izendatu zuten, eta 1993an kargu horretarako hautatu zuten berriro. 1996ko hauteskunde orokorretan, Aznarren gobernuko Osasun eta Kontsumoko ministro izendatu zuten, eta 2000ko hauteskundeetan utzi zuen kargua. 2003an, Estatu Kontseiluko presidente izendatu zuten, eta kargu horretan aritu zen 2004an PSOEk hauteskundeak irabazi zituen arte. 2010eko apirilean, Alderdi Popularreko diruzain eta gerente hautatu zuten.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q3109576
* Multimedia: José Manuel Romay Beccaría / Q3109576
# José Manuel Maza

José Manuel Maza Martín (Madril, Espainia, 1951ko urriaren 23a - Buenos Aires, Argentina, 2017ko azaroaren 18a) espainiar magistratu, kriminologo eta idazlea zen. 2016ko azaroaren 25etik bere heriotzera arte Espainiako Estatuko Fiskal Nagusia izan zen.
Madrilgo Complutense Unibertsitatean Zuzenbidean eta Historian lizentziatu zen. Horrez gain, kriminologian diploma lortu zuen. 1975ean sartu zen Ibilbide Judizialean eta 1978an Ibilbide Fiskalean.
2016ko azaroaren 25ean Espainiako Ministroen Batzordeak Maza Estatuko Fiskal Nagusi izendatu zuen.
Buenos Airesera Iberoameriketako Ministerio Publikoen Elkartearen bileran parte hartzera joana zela hil zen 2017ko azaroaren 18an infekzio baten ondorioz. Luis Navajasek, Auzitegi Goreneko fiskal tenienteak, ordezkatu du behin-behinean Maza fiskala zena.

## Erreferentziak

* ↑ Eitb. (2017ko azaroaren 19a). Jose Manuel Maza Espainiako fiskal nagusia hil da. (Noiz kontsultatua: 2017ko azaroaren 20an).
* ↑ «Luis Navajasek ordezkatuko du Jose Manuel Maza, behin-behinean» Berria 2017ko azaroaren 19a (Noiz kontsultatua: 2017ko azaroaren 20an).
* Datuak: Q27828509
* Multimedia: José Manuel Maza / Q27828509
# José Manuel Sertutxa

José Manuel Sertutxa Ereñozaga (Gatika, 1941eko azaroaren 1a – Coruña, 2014ko urtarrilaren 21a) bizkaitar futbolaria izan zen, atzelari moduan aritzen zena. Anaiak Angel Sertutxa eta Secundino Sertutxa futbolariak izan ziren ere.

## Ibilbidea

| Kluba | Urtea |
| Osasuna | 1961-1962 |
| Alavés | 1962-1963 |
| Osasuna | 1963-1966 |
| Depor | 1966-1971 |
| Xerez | 1971-1972 |

## Kanpo estekak

* Datuak: Q15658579
# José Manuel Villabella

José Manuel Villabella Guardiola (Lugo, Galizia, 1938ko urtarrilaren 16a) espainiar saiakeragile eta eleberrigilea da.

## Biografia

Irakurle amorratua eta literaturazalea izan zen gaztetandik. 1970eko hamarraldiaren erdialdean argitaratu zuen lehen liburua, umore grafikoari eskainitakoa, gaia urteetan aztertu eta ikertu ondoren: Los humoristas (1975). Gaia sakonago aztertuz, Humor gráfico asturiano argitaratu zuen 1987an.
Villabellaren arte grafikoekiko atxikimendua Lorenzo Goñi grabatzailearekin duen harremanetik sortu zen, neurri handi batean. Goñiri buruzko artikulu eta azterlanak ere idatzi ditu, hala nola Goya, Goñi y el toro (1996).
Beste zaletasunetako bat gastronomia du. 1997an, Gastronomía liburua argitaratu zuen, eta izen bereko aldizkarian argitaratzen ditu sukaldaritzari buruzko artikuluak.
Beste saiakera-lan aipagarrienak Florecillas de Candelucus (1980) eta Teoría del insulto en Asturias (1985) dira. Narratiban aipagarriak ditu El crimen de don Benito (1984) eta El día que matamos a Kennedy y otros relatos poco edificantes (1982).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12260847
# José Manuel Martín

José Manuel Martín Pérez (Casavieja, Ávila, 1924ko maiatzaren 24a - 2006ko apirilaren 12a) espainiar aktore eta irrati-esataria izan zen, zineman eta antzerkian ibilitakoa.

## Filmografia hautatua

* 1952 La llamada de África
* 1953 La guerra de Dios
* 1955 La otra vida del capitán Contreras
* 1956 Los ladrones somos gente honrada
* 1957 Spanish Affair
* 1959 Gayarre
* 1961 Viridiana
* 1962 Tierra brutal
* 1963 Los Tarantos
* 1964 El sabor de la venganza
* 1964 Los pistoleros de Casa Grande
* 1965 Una pistola per Ringo
* 1965 Viva Carrancho
* 1966 7 dollari sul rosso
* 1966 Arizona Colt
* 1966 El Chuncho, quién sabe?
* 1968 Un tren para Durango
* 1968 Quince horcas para un asesino
* 1969 100 Rifles
* 1969 The Castle of Fu Manchu
* 1970 Fortunata y Jacinta
* 1970 Arizona vuelve
* 1970 No desearás al vecino del quinto
* 1971 El hombre de Río Malo
* 1972 Antony and Cleopatra
* 1972 Condenados a vivir
* 1973 Los ojos siniestros del doctor Orloff
* 1978 Oro rojo
* 1988 El Lute II: mañana seré libre
* 1989 Montoyas y Tarantos
* 2003 Descongélate!
* Datuak: Q204929
* Multimedia: José Manuel Martín / Q204929
# José Manuel Ortúzar Formas

José Manuel Ortúzar Formas (1796-1848) abokatu eta politikari txiletarra izan zen. Santiagon jaio zen 1796an. Hiri berean hil zen, 1848ko martxoan. José Manuel Ortúzar e Ibáñez de Ovalleren eta María del Carmen Formas Patiñoren semea izan zen. Dolores Ramírez y Fernández Garzónekin ezkondu zen.

## Hezkuntza eta karrera

Ortúzar Institutu Nazionalean hezi zuten eta 1819an lortu zuen bere zuzenbide-gradua. Bernardo O'Higgins abdikatu ondoren, Ramón Freire jeneralaren indar pipioloekin bat egin zuen eta Txileko armadarekin batera joan zen kanpainetara. Handik itzultzean, ohorez utzi zuen armada eta mundu zibilera joan zen, abokatu gisa. 1830eko Gerra Zibilean, ez zegoen pipioloen ondoan. Ondoren, Alderdi Liberalarekin bat egin zuen, eta haren bidez senatari hautatu zuten Coquimbo (1831-1840), Ñuble (1840-1843) eta Santiago (1843-1849) probintziek. Aldi horietan Gobernu eta Kanpo Arazoetarako Batzorde Iraunkorrean sartu zen.

## Kanpo estekak

* Datuak: Q6293036
# José Manuel Otxotorena

José Manuel Otxotorena Santacruz (Hernani, 1961eko urtarrilaren 16a - ) gipuzkoar futbolari ohi bat da. Atezain gisa jokatu zuen Real Madril, Valencia CF edo CD Tenerife taldeetan besteak beste. Espainiako futbol selekzio nazionalarekin ere jokatu zuen 1990eko Munduko Futbol Txapelketan.

## Kanpo estekak

* Datuak: Q704934
* Multimedia: Jose Manuel Ochotorena / Q704934
# James Simon aretoa

James Simon aretoa (alemanez James Simon-Galerie) Alemaniako hiriburua den Berlin hiriko museo berri bat izango da. Gaur egun berritze lanetan dago. Museoen uhartean kokatzen da, Neues museoa eta Spree ibaiko ibaiadarra den Kupfergraben delakoaren artean. David Chipperfield arkitektoak diseinatu du eta Henri James Simon (1851-1932) mezenaren izena darama, azken honek bere diru-laguntza oparoen bidez Berlin hiriko museoak mundu mailan ospetsu bilakatu zituen.

## Kanpo estekak

* James Simon aretoa
* Datuak: Q664484
* Multimedia: James-Simon-Galerie / Q664484
# James Small

James Small (Lurmutur Hiria, 1969ko otsailaren 10a - Johannesburgo, 2019ko uztailaren 10a) hegoafrikar errugbilaria izan zen, hegaleko moduan aritzen zena. 1992 eta 1997 bitartean 47 partida jokatu zituen Hego Afrikako selekzioarekin. 1995ean munduko txapelduna izan zen Hego Afrikarekin.
# James Spader

James Todd Spader (Boston, 1960ko otsailaren 7a) estatubatuar aktorea da.

## Filmografia
### Zinema

| Urtea | Izenburua | Rola | Oharrak |
| 1978 | Team Mates | Jimmy | Lehen rola |
| 1981 | Endless Love | Keith Butterfield | Jimmy Spader izenarekin |
| 1985 | Starcrossed | Joey Callaghan | |
| 1985 | Tuff Turf | Morgan Hiller | |
| 1985 | The New Kids | Eddie "Dutra" Dutra | |
| 1986 | Pretty in Pink | Steff | |
| 1987 | Mannequin | Richards | |
| 1987 | Baby Boom | Ken Arrenberg | |
| 1987 | Less than Zero | Rip | |
| 1987 | Wall Street | Roger Barnes | |
| 1988 | Greasy Lake | Digby | Film laburra |
| 1988 | Jack's Back | John / Rick Westford | |
| 1989 | Sex, Lies, and Videotape | Graham Dalton | |
| 1989 | The Rachel Papers | Deforest | |
| 1990 | Bad Influence | Michael Boll | |
| 1990 | White Palace | Max Baron | |
| 1991 | True Colors | Tim Gerrity | |
| 1992 | Storyville | Cray Fowler | |
| 1992 | Bob Roberts | Chuck Marlin | |
| 1993 | The Music of Chance | Jack Pozzi | |
| 1993 | Dream Lover | Ray Reardon | |
| 1994 | Wolf | Stewart Swinton | |
| 1994 | Stargate | Dr. Daniel Jackson | |
| 1996 | Crash | James Ballard | |
| 1996 | 2 Days in the Valley | Lee Woods | |
| 1997 | Keys to Tulsa | Ronnie Stover | |
| 1997 | Driftwood | The Man | |
| 1997 | Critical Care | Dr. Werner Ernst | |
| 1998 | Curtain Call | Stevenson Lowe | |
| 2000 | Supernova | Nick Vanzant | |
| 2000 | The Watcher | Joel Campbell | |
| 2000 | Slow Burn | Marcus | |
| 2001 | Speaking of Sex | Dr. Roger Klink | |
| 2002 | Secretary | E. Edward Grey | |
| 2002 | The Stickup | John Parker | |
| 2003 | I Witness | Douglas Draper | |
| 2003 | Alien Hunter | Julian Rome | |
| 2004 | Shadow of Fear | William Ashbury | |
| 2009 | Shorts | Mr. Black | |
| 2012 | Lincoln | William N. Bilbo | |
| 2014 | The Homesman | Aloysius Duffy | |
| 2015 | Avengers: Age of Ultron | Ultron | Ahotsa |

### Telebista

| Urtea | Izenburua | Rola | Oharrak |
| 1983 | Diner | Fenwick | Telefilm laburra |
| 1983 | The Family Tree | Jake Nichols | 6 atal |
| 1983 | Cocaine: One Man's Seduction | Buddy Gant | Telefilma |
| 1983 | A Killer in the Family | Donny Tison | Telefilma |
| 1984 | Family Secrets | Lowell Everall | Telefilma |
| 1985 | Starcrossed | Joey Callaghan | Telefilma |
| 1994 | Frasier | Steven (ahotsa) | Atala: "Slow Tango in South Seattle" |
| 1997 | Seinfeld | Jason "Stanky" Hanky | Atala: "The Apology" |
| 2003 | The Pentagon Papers | Daniel Ellsberg | Telefilma |
| 2003–2004 | The Practice | Alan Shore | 22 atal |
| 2004–2008 | Boston Legal | Alan Shore | 101 atal |
| 2006 | Discovery Atlas | Narratzailea (ahorsa) | Atala: "China Revealed" |
| 2011–2012 | The Office | Robert California | 25 atal |
| 2013–2023 | The Blacklist | Raymond "Red" Reddington | Ekoizle exekutiboa ere bai |

## Kanpo estekak

* Datuak: Q296928
* Multimedia: James Spader / Q296928
# James Spriggs Payne

James Spriggs Payne (Richmond, Virginia, 1819ko abenduaren 19a - Monrovia, 1882ko urtarrilaren 31) liberiar politikaria izan zen. Liberiako presidentea izan zen 1868tik 1870era eta 1876tik 1878ra.
Estatu Batuetan jaio zen arraza-nahasketa eta debot sakona zuen familia batean, erlijio metodistaren jarraitzaileak. Hamar urte zituela, Liberiara joan zen familiarekin, Harriet itsasontzian, Joseph Jenkins Roberts presidentea izango zen ontzian.
Erlijioaz gain, politikaz eta ekonomiaz ere interesatu zen, eta gai horiei buruz idatzi zuen. Heldua zela, Liberiaren eta Amerikako Kolonizazio Elkartearen arteko loturak mozteaz arduratu zen, liberiar gobernuaren enkarguz.
1868an hautatu zuten lehen aldiz presidente. Saiatu zen esklaboen merkataritza amaitzen Liberiako kostaldean, harremanak hobetzen etnia indigenekin eta harreman komertzialak eta politikoak estutzen Europarekin.
Bere bigarren agintaldiak 1876tik 1878ra iraun zuen eta bere kezka nagusia krisi ekonomikoaren aurkako borroka izan zen. Liberiako azken presidentea izan zen, Alderdi Errepublikanoko kidea.
* Datuak: Q878874
* Multimedia: James Spriggs Payne / Q878874
# James Stirling (matematikaria)

James Stirling (1692ko maiatza — 1770eko abenduaren 5a) matematikari eskoziarra izan zen. Archibald Stirling-en eta haren bigarren emazte, Anna Hamiltonen semea izan zen. Oxfordeko Balliol Collegen ikasi zuen.
Stirling-en zenbakiek eta Stirling-en formulak beren abizena daramate.

## Biografia

Garden herrian jaio zen, Stirlingetik gertu, 1692ko maiatzean. 1726ko azaroaren 3an Londresko Royal Societyko kide hautatu zuten, Isaac Newtonek proposatuta. 1753an uko egin zion arrazoi ekonomikoak zirela medio.
1735ean Leadhills-eko meategien administratzaile izendatu zuten, eta horrek murriztu egin zuen matematikarekiko zuen dedikazioa (baina ez guztiz). Hamar urte geroago, meatzeetako aireztapenari buruzko artikulu bat argitaratu zuen.
Edinburgon hil zen, 1770eko abenduaren 5ean.

## Lanak

* Lineae Tertii Ordinis Neutronianae (1717)
* Methodus differentialis Newtoniana illustrata (1719)
* Methodus Differentialis (1730)
* Of the figura of the Earth, and the variation of gravity on the surface (1735)

## Erreferentziak

* ↑ Algebraic number theory, Richard A. Mollin

## Kanpo estekak

* O'Connor, John J.; Robertson, Edmund F.. MacTutor History of Mathematics archive. University of St Andrews..
* Datuak: Q437734
* Multimedia: James Stirling (mathematician) / Q437734
# James Six

James Six FRS (1731 - 1793ko abuztuaren 25a) Canterbury-n jaiotako zientzialari britainiarra izan zen. 1780. urtean, six termometroa, maximoen eta minimoen termometroa, asmatzeagatik nabarmendu zen. Gailu hau gaur egun ere erabiltzen da eta lorezaintza guneetan asko saltzen da.

## Biografia

Six, Elisabet I.a erreginaren erregealdian, Ingalaterran finkatu zen kontinenteko errefuxiatuen familia batetik zetorren, zetazko ehungintzan belaunaldiz belaunaldi lan egin zuena. James Six familia-negozioan trebatu zen, baina, denboran zehar, India eta Persiako zetaren inportazioagatik negozioa hilzorian zegoen.
Naturaren filosofian interesa izan zuen, eta astronomian eta meteorologian jardun zuen. 1782an, Royal Society of London-ek Six-ek bi urte lehenago asmatu zuen termometroaren txosten bat argitaratu zuen. Royal Society-ko kide bihurtu zen 1792an, izendapena meteorologian argitaratutako horren eta beste zenbait paperen emaitza izan zen.
1793ko abuztuaren 25ean hil zen hirurogeita bi urte zituela. Bere emaztea Mary 1801eko martxoaren 19an hil zen, eta Westgate elizako (Canterbury) ganga batean ehortzi zituzten elkarrekin.

## Kanpo estekak

* James Six Galileo museoaren webgunean
* Six-en auto-erregistroko termometroaren berrehun urte
* Datuak: Q6143248
# James Skivring Smith

James Skivring Smith (Charleston, Hego Carolina, 1825eko otsailaren 26a - Buchanan, Grand Bassa, 1892) liberiar sendagile eta politikaria izan zen. Liberiako presidentea izan zen 1871tik 1872ra.
1833an iritsi zen Liberiara, familiarekin, eta gurasoak laster hil ziren malariak jota. Medikuntza ikasketak hasi zituen eta Estatu Batuetara itzuli zen graduatzera. Vermonteko Unibertsitateko Medikuntza Ikastetxean eta Massachusetseko Berkshire Ikastetxean ikasi zuen eta 1848an graduazioa lortu zuen. Orduan Liberiara itzuli zen mediku lanak egitera.
1855ean senatuko kide aukeratu zuten eta 1856tik 1860ra Edward Allen Bensonen gobernuan estatu-idazkari izan zen. Benetako Whig Alderdiko kidea izan zen eta presidenteorde aukeratu zuten Edward James Roye presidentearen hautagaitzan. Roye kargutik bota zutenean, Smithek presidente kargua bete zuen. Bi hilabeteko agintaldia Liberiako historiako laburrena da.
Grand Bassa konderriko superintendentea izan zen 1874tik 1884ra.
* Datuak: Q878907
* Multimedia: James Skivring Smith / Q878907